Joonas Tolvanen

Joonas Tolvanen (s. 1989) on suomalainen kirjailija ja lääkäri.  Hän työskentelee yleislääkärinä Kuopiossa.  

Tolvanen julkaisi esikoiskirjansa Soturimunkin oppipoika – aikani kung-fu-temppelissä vuonna 2017. Tolvanen on opiskellut vuosien varrella useassa eri kungfu-koulussa Kiinan maaseudulla ja esikoiskirja perustuu kokemuksiinsa näistä kouluista.  Samaan aikaan Tolvanen kirjoitti lukiosta ylioppilaaksi ja opiskeli lääkäriksi Itä-Suomen yliopistossa.  Esikoiskirjan jatko-osa Soturimunkin perintö kertoo tapahtumista esikoiskirjan jälkeen.   

Tolvanen on kirjoittanut myös lastenkirjan Jademiekan arvoitus (Otava, 2020).  Kirja kertoo veljeskaksikosta, joka joutuu aikamatkalle muinaiseen Kiinaan.  Kirjan on kuvittanut Sarjakuva-Finlandian voittanut Janne Kukkonen.  Kirjan jatko-osassa Puunaamioiden kirous (Otava, 2021) sama veljeskaksikko seikkailee eteläkorealaisessa Hahoe-kylässä.  Trilogian päätösosa, Kultaisen tikarin salaisuus (Otava, 2022), sijoittuu Mongoliaan.  

Syksyllä 2022 julkaistiin Tolvasen kirjoittama aikuisten romaani Turvapaikanhakija, jonka päähenkilö on Manalan lautturi.  Kirjassa Manalan lautturi liukastuu kaidassa puuveneessään, kolauttaa päänsä ja menettää muistinsa. Muistamaton lautturi lähtee soutamaan Tuonelan jokea väärään suuntaan ja päätyy Mikkelin vierasvenesatamaan.

Keväällä 2024 Tolvanen julkaisi elämäntaito-oppaan Todellinen voimasi - 100 asiaa, jotka voit oppia Shaolin-munkeilta.  Sarjan seuraava elämäntaito-opas Todellinen elinvoimasi - 100 asiaa, jotka voit oppia suomalaisilta lääkeiltä julkaistiin vuonna 2025.    

Tolvanen on myös perustanut kung-fu-koulun Kuopioon.  Tolvanen on erikoistumassa yleislääketieteen erikoislääkäriksi. 

 Teokset 

 Tolvanen Joonas: Jademiekan arvoitus. Otava, 2020. 
 Tolvanen Joonas: Turvapaikanhakija. Arktinen Banaani, 2021. 
 Tolvanen Joonas: Puunaamioiden kirous. Otava, 2021. .
 Tolvanen Joonas: Kultaisen tikarin salaisuus. Otava, 2022. 
 Tolvanen Joonas: Soturimunkin perintö. SAGA Egmont, 2022. 
 Tolvanen Joonas: Todellinen voimasi - 100 asiaa, jotka voit oppia Shaolin-munkeilta. Atena, 2024. 
 Tolvanen Joonas: Todellinen elinvoimasi - 100 asiaa, jotka voit oppia suomalaisilta lääkäreiltä. Atena, 2025. ISBN 9789511515104

 Lähteet 

pienoiskuva|Tolvanen harjoittelemassa Shaolin kung-futa Kiinassa.

Luokka:Suomalaiset kirjailijat
Luokka:Vuonna 1989 syntyneet
Luokka:Elävät henkilöt